Omnibus presentes litteras inspecturis, frater Hugo fratrum predicatorum instancia dictus prior salutem in domino sempiternam; uniuersitati vestre, notum facimus quod nos compositionem illam que per ordinationem et voluntatem reuerendi patris domini R... lingonensis episcopi facta est inter venerabilem patrem abbatem beati Stephani diuionensis et conuentum eius ex una parte, et dilectos filios priorem et fratres ordinis nostri in Diuione commorantes ex alia, super libertate cimeterii et ecclesie dictorum fratrum nostrorum gratam et ratam habemus et voluimus inuiolabiliter obseruari. In cuius rei testimonium presentibus litteris sigillum nostrum appendimus. Datum anno domini M°. CC°. tricesimo nono mense octobris.